

LĒMUMS

Ādažos, Ādažu novadā

2024. gada 28. novembrī **Nr.** **473**

**Par projekta “Ādažu novada Mākslu skolas Carnikavas mācību punkta publiskās ārtelpas labiekārtošana, palielinot ārtelpas pievilcību” ietvaros radīto labiekārtojuma elementu nodošanu pārvaldīšanā pašvaldības aģentūrai “Carnikavas komunālserviss”**

Ādažu novada pašvaldība Eiropas Lauksaimniecības fonda lauku attīstībai Latvijas Lauku attīstības programmas 2014.-2020.gadam apakšpasākuma “Darbību īstenošana saskaņā ar sabiedrības virzītas vietējās attīstības stratēģiju” (turpmāk – Pasākums) ietvaros īstenoja projektu “Ādažu novada Mākslu skolas Carnikavas mācību punkta publiskās ārtelpas labiekārtošana, palielinot ārtelpas pievilcību” (turpmāk – Projekts), kuram tika piešķirts identifikācijas Nr. 24-04-AL11-A019.2202-000002. Projekta ietvaros 2024. gadā tika izveidota ārtelpas infrastruktūra – celiņš no betona plāksnēm 19 m2 platībā un koka terase 2 līmeņos ar kopējo platību 62 m2, kā arī uzstādīti labiekārtojuma elementi – 3 soli un 1 atkritumu urna, kas izveidots Garā ielā 20, Carnikavā, Carnikavas pagastā, Ādažu novadā, ar kadastra apzīmējumu 80520051959.

Atbilstoši Lauku atbalsta dienesta (turpmāk – Dienests) 19.02.2024. lēmumam Nr. 04.6-11/24/111-e par projekta iesnieguma apstiprināšanu (pašvaldībā reģistrēts ar Nr. ĀNP/1-11-1/24/931), Projekta uzraudzības periods ir 5 pilni kalendārie gadi no pirmā noslēgtā gada pēc pēdējā maksājuma pieprasījuma iesniegšanas Dienestā un ilgst līdz 31.12.2029.. Šajā periodā jānodrošina Projekta rezultātu uzturēšana un publiska pieejamība.

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” (turpmāk – Aģentūras nolikums) 7. punktā aģentūrai ir noteikts uzdevums - apsaimniekot un labiekārtot aģentūrai pārvaldībā nodotos pašvaldības nekustamos īpašumus, kā arī, realizēt pašvaldības, valsts un starptautiskus projektus un programmas aģentūras atbildības jomās.

Saskaņā ar Pašvaldību likuma 73. panta astoto daļu dome lemj par pašvaldības kustamā un nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības 2023. gada 14. jūnija saistošo noteikumu Nr. 18/2023 “Ādažu novada pašvaldības nolikums” 58. punktu, Aģentūras nolikuma 7. punktu, starp Carnikavas pagasta padomi un aģentūru 02.02.2004. noslēgto apsaimniekošanas līgumu, kā arī Finanšu komitejas 20.11.2024. atzinumu, Ādažu novada pašvaldības dome

**NOLEMJ:**

1. Nodot pašvaldības aģentūrai “Carnikavas komunālserviss” (turpmāk – aģentūra) projekta “Ādažu novada Mākslu skolas Carnikavas mācību punkta publiskās ārtelpas labiekārtošana, palielinot ārtelpas pievilcību” ietvaros radīto infrastruktūru – celiņu un koka terasi, un labiekārtojuma elementus - 3 solus un 1 atkritumu urnu.
2. Aģentūrai līdz 31.12.2029. nodrošināt 1. punktā noteikto labiekārtojuma elementu uzturēšanu un publisku pieejamību atbilstoši to lietderīgās ekspluatācijas nosacījumiem.
3. Pašvaldības Centrālās pārvaldes Juridiskajai un iepirkumu nodaļai 1. punkta izpildei 15 (piecpadsmit) dienu laikā no lēmuma parakstīšanas dienas sagatavot papildu vienošanos Carnikavas pagasta padomes un aģentūras 02.02.2004. apsaimniekošanas līgumam.
4. Pašvaldības izpilddirektora vietniecei parakstīt 3. punktā minēto vienošanos un veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU